open-index/open-wikipedia-markdown huggingface dataset:
சோங்குவா ஆறு

**சோங்குவா ஆறு** (*Songhua River* மேலும் *Haixi* அல்லது *Xingal*, முன்னர் *Sunggari* என அழைக்கப்பட்டது )   என்பது சீனத்தின் முதன்மை ஆறுகளில் ஒன்றாகும். மேலும் இது அமுர் ஆற்றின்  ஒரு பெரிய துணை ஆறு ஆகும். இது சுமார்     சீன வட கொரிய எல்லையில் உள்ள சாங்பாய் மலைகளிலிருந்து சீனாவின் வடகிழக்கு சிலின் மாகாணம் மற்றும் ஹெய்லோங்ஜியாங் மாகாணங்கள் வழியாக பாய்கிறது.

இந்த ஆறு    நிலப் பரப்பில் பாய்கிறது. மேலும் ஆண்டுக்கு  நீரை வெளியேற்றுகிறது.

வடகிழக்கு சீனா சமவெளியானது மிகவும் சமதளமானது. இதனால் இதன்வழியாக பாயும் இந்த ஆற்றை வளைவு நெளிவு மிக்க ஆறாகிவிட்டது. இதனால் ஆற்றின் முந்தைய பாதைகளின் எச்சங்களாக, குதிரை குளம்பு ஏரிகளை உருவாக்கி, காலப்போக்கில் நெளியாறாக பாய்கிறது.

## நிலவியல்
இந்த ஆறு சீனா - வட கொரியா எல்லைக்கு அருகிலுள்ள ஹெவன் ஏரிக்கு தெற்கே உருவாகிறது.

அங்கிருந்து பாயும்போது பைஷன், ஹாங்ஷி மற்றும் ஃபெங்மேன் நீர் மின் ஆற்றல் அணை போன்றவை குறுக்கே கட்டப்பட்டிருக்க, அதைக்கடந்து அங்கிருந்து அது வடக்கு நோக்கி பாய்கிறது. ஃபெங்மேன் அணை  நீளமுள்ள ஒரு நீர்தேக்கம் ஆகும். அணைக்கு கீழே,  சோஙுவா ஆறானது சிலின் மாகாணம் வழியாக வடக்கே பாய்கிறது, பின்னர் இதன் மிகப்பெரிய துணை ஆறான நென் ஆறு, டானுக்கு அருகில் சேரும் வரை, வடமேற்கே பாய்கிறது.

பின்னர் சோங்குவா கிழக்கு நோக்கி கார்பின் வழியாக, நகரத்தைக் கடந்த பிறகு, தெற்கிலிருந்து ஆஷி நதியும், பின்னர் வடக்கிலிருந்து ஹுலன் நதியும் இணைகின்றன.

2007 ஆம் ஆண்டில் பேயன் அருகே ஒரு புதிய அணை கட்டப்பட்டது, இதன் மூலம் டாடிங்ஷான் நீர்த்தேக்கம் உருவாக்கப்பட்டது, இதன் தென் கரையில் உள்ள அழகிய பகுதிக்கு  ( சீன : 大 顶 山; பின்யின் : டா டங் ஷான்; ஆங்கிலம்: *பிக்* டாப் *மவுண்டன்* ) என்று பெயரிடப்பட்டது.

இந்த ஆறு ஜியாமுசி வழியாகவும், லெஸ்ஸர் ஜிங்கான் மலைத்தொடரின் தெற்கேயும் பாய்கிறது, இறுதியில் அமுர் ஆற்றுடன் டோலாங்ஜியாங், ஹிலோங்ஜியாங்கில் கலக்கிறது.

இந்த ஆறானது நவம்பர் பிற்பகுதியிலிருந்து மார்ச் வரை உறைகிறது. வசந்த காலத்தின் போது மலைப் பகுதிகளில் உள்ள பனி உருகும்போது இந்த ஆற்றில் வெள்ளப் பெருக்கு தோன்றுகிறது. இந்த ஆற்றில் நடுத்தர அளவிலான கப்பல்களானது ஹார்பின் பகுதி வரை செல்லக்கூடியதாக உள்ளது . சிறிய சிறு மரக்கலன் மூலமாக சோங்குவா ஆற்றில்  சிலின் மாகாணம் மற்றும் நென் ஆற்றில் கிகிஹார் வரையிலும் செல்ல முடியும்.

ஆற்றோரத்தில் உள்ள நகரங்கள் பின்வருமாறு:

* ஜிலின் 
* கார்பின் 
* ஜீயமூசி

## வரலாறு
2005 நவம்பர் மாதத்தில் இந்த ஆறானது வேதிப் பொருளான பென்சீனால் மாசுபட்டது. இந்த நிகழ்வினால் ஹர்பின் நகருக்கு நீர் விநியோகம் நிறுத்தப்பட்டது. இந்த கசிவானது  நீண்டது.   அதன்பிறகு இந்த மாசானது இறுதியில் சீன உருசிய எல்லையில் உள்ள அமுர் (ஹெய்லாங்) ஆற்றை அடைந்து கலந்தது.  ஜூலை 28, 2010 அன்று, சீனாவின் ஜிலின் நகரத்தில் உள்ள இரண்டு இரசாயன ஆலைகளில் இருந்து பல ஆயிரம் பீப்பாய்கள் வெள்ளத்தால் அடித்துச் செல்லப்பட்டன. அவற்றில் சில    ட்ரைமெதில்சில் குளோரைடு மற்றும் ஹெக்ஸாமெதில்டிசிலோக்சேன் போன்ற வெடிக்கும் பொருள்கள் இருந்தன.  2016 ஆம் ஆண்டில், ஜிலின் நகருக்கு அருகிலுள்ள பகுதி ஒரு சிறு வெள்ளத்தால் பாதிக்கப்பட்டது.

## குறிப்புகள்


பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:சீனாவில் உள்ள ஆறுகள்
தி காவிரி பொறியியல் கல்லூரி

**தி காவிரி பொறியியல் கல்லூரி** என்பது இந்தியாவில் தமிழ்நாட்டின் சேலம் மாவட்டம், மேட்டூர் வட்டம், மேச்சேரி காளிப்பட்டியில் ஈரோடு-பெங்களூர் நெடுஞ்சாலையில் உள்ள ஒரு பொறியியல் கல்லூரி ஆகும்.

நிறுவனம்          

இக்கல்லூரி தி காவிரி கல்வி அறக்கட்டளையால் 2006 இல் உருவாக்கப்பட்ட கல்வி நிறுவனங்களில் ஒன்றாகும். இக்கல்லூரி புதுதில்லியில் உள்ள அகில இந்திய தொழில்நுட்ப கல்வி இயக்கத்தின் அங்கீகாரம் கொண்ட கல்லூரி ஆகும். இது சென்னை அண்ணா பல்கலைக்கழகத்தின் கட்டுப்பாட்டில் உள்ள கல்லூரி.

**இளநிலை படிப்புகள்**

·        பி.இ. இயந்திரப் பொறியியல்

·        பி.இ. மின் மற்றும் மின்னணு பொறியியல்

·        பி.இ. கணினி அறிவியல் மற்றும் பொறியியல்

·        பி.டெக். தகவல் தொழில்நுட்பம்

·        பி.இ. மின்னணுவியல் மற்றும் தொடர்பு பொறியியல்

·        பி.டெக் ஆடை தொழில்நுட்பம

·        பி.இ. வேளாண்மை தொழில்நுட்பம

**முதுநிலை படிப்புகள்**

·        எம்.சி.ஏ - முதுநிலை கணினி பயன்பாடுகள்

·        எம்.இ. - பொறியியல் வடிவமைப்பு

·        எம்பிஏ - முதுநிலை வணிக மேலாண்மை

பகுப்பு:சேலம் மாவட்ட பல்கலைக்கழகங்களும் கல்லூரிகளும்
சேலம் பத்மாவணி கல்லூரி

**பத்மாவணி மகளிர் கலை மற்றும் அறிவியல் கல்லூரி** 2005 ஆம் ஆண்டில் சகோதரர்கள் கே. துரைசாமி, கே. சத்தியமூர்த்தி ஆகியோரால் நிறுவப்பட்டது. பெரியார் பல்கலைக்கழக இணைவுக்கல்லூரி.

## படிப்புகள்
இந்த கல்லூரியில் ஆங்கிலம், வரலாறு, தமிழ், உயிரி தொழில்நுட்பம், தாவரவியல், வேதியியல், கணினி அறிவியல், கணிதம், இயற்பியல், புள்ளியியல், விலங்கியல் ஆகிய துறைகள் உள்ளன.

## வெளியிணைப்புகள்
*கல்லூரி இணையதளம்
*தகவல்கள்

பகுப்பு:சேலம் மாவட்டத்திலுள்ள தனியார் கலைக் கல்லூரிகள்
பகுப்பு:பெரியார் பல்கலைக்கழக இணைவுக்கல்லூரிகள்
பூசெகர்

**பூசெகர்** (Bushehr or Bushire ( ; மேலும் ரோமானிய எழுத்துகளில் பல்வேறாக(*Būshehr*, *Bouchehr*, *Buschir*, *Busehr*) குறிக்கப் படுகின்றன. மேலும், பேன்டேர் பூசெகர் (*Bandar Bushehr*) (; எனவும் அழைக்கப்படுகிறது. இதற்கு முன் இப்பெயரானது, பே அர்டாசெர் ( *Beh Ardasher*, *Antiochia in Persis*) ()எனவும், பக்ட் அர்டாசெர் (*Bukht Ardashir*) எனவும் அழைக்கப்பட்டது. இந்த நகரமானது,  ஈரான் நாட்டிலுள்ள பூசெகர் மாகாணத்தின் தலைநகரம் ஆகும்.2006 மக்கள் தொகைக் கணக்கெடுப்பின்படி, இந்நகரத்தின் மக்கள்தொகை பரவலானது, மொத்தம் 161,674 ஆகவும், அதில் 40,771 குடும்பங்களும் அடங்கி இருந்தன.

## வரலாறு

தற்போதைய நகரத்தின் தெற்கே, ரீஷையரில்,  கி.மு. 3000 ஆண்டில் முந்தைய ஏலம், குடியேற்றத்தின் எச்சங்கள் உள்ளன. கிரேக்க மாசிடோனியன் செலூசிட் வம்சத்தின் போது, இந்த நகரம் 'பெர்சிஸில் அந்தியோகியா' '(τηςα της by) செலூகஸ் I நிகேட்டர் என்ப்பவரால் புதுப்பிக்கப்பட்டது. சில தசாப்தங்களுக்குப் பிறகு, இந்த நகரத்தை செலூகஸின் மகன் அந்தியோகஸ் I சோட்டர் ] மீண்டும் கட்டியெழுப்பினார். அவர் அங்கு குடியேறியவர்களை, மாக்னீசியா ஆன் தி மியாண்டர் என்ற இடத்திலிருந்து மாற்றினார். மேலும் செலியூசிட் மன்னர், கி.மு. 205 ஆண்டில் அந்தியோகஸ் III தி கிரேட்,  கிழக்கு மாகாணங்களுக்கான அவரது பரப்புரைக்குப் பிறகு ,(212 -205 கி. மு.). 170 கி. மு. வரை, அந்தியோகியா கிரேக்க செலூசிட் ஆட்சியின் கீழ் ஆளப்பட்டிருந்தது. இது சசானிய கடற்படையின் மிக முக்கியமான துறைமுகங்களில் ஒன்றாகும். மேலும், இந்த வம்சத்தின் முதல் மன்னரான அர்தாஷீர் Iபெயரினை இத்துறைமுகத்திற்கு வைக்கப்பட்டது. கி.பி. 5 ஆம் நூற்றாண்டில் புஷெர், தெற்கு ஈரானுக்கு நெஸ்டோரியன் கிறிஸ்டியன் விரிவாக்க இடமாக இருந்தது. 1737 ஆம் ஆண்டில் டச்சு கிழக்கிந்திய கம்பெனி, இந்நகரில், ஒரு வர்த்தக இடுகையைத் திறந்து, அதனை, 1753 ஆம் ஆண்டுவ வரை நடத்தியது. 1763 ஆம் ஆண்டில், அரபு ஆளுநர் புஷேர் ஷேக் நஸ்ர் அல்-மட்கூர் பிரித்தானிய கிழக்கிந்திய கம்பெனி க்கு ஒரு தளத்தையும் வர்த்தக பதவியையும் கட்டும் உரிமையை வழங்கினார். இது 1856 ஆம் ஆண்டில் ஆங்கிலோ-பாரசீகப் போர் நடந்து, 1856-1857 ஆம் ஆண்டில் பிரித்தானியப் படைகளால் ஆக்கிரமிக்கப்பட்டது. பூசெகர், 1856 டிசம்பர் 9 அன்று ஆங்கிலேயரிடம் சரணடைந்தார். இது 18 ஆம் நூற்றாண்டின் பிற்பகுதியில் யுனைடெட் கி பிரித்தானியக கப்பற் படையான, ராயல் நேவியின் படைக்கலங்களுக்கு, இத்துறைமுகம்  தளமாக பயன்படுத்தப்பட்டது. 19 ஆம் நூற்றாண்டில், புஷெர் ஒரு முக்கியமான வணிக துறைமுகமாக மாறியது. ஜெர்மனியின் வில்ஹெல்ம் வாஸ்மஸ் உட்பட, நைடர்மேயர்-ஹென்டிக் பயணம் காரணமாக, இது 1915 ஆம் ஆண்டில் மீண்டும் ஆங்கிலேயர்களால் ஆக்கிரமிக்கப்பட்டது.

தொழில்களில் மீன்பிடித்தல், அனல் மின் நிலையம் வழியே, மின்சாரசக்தியை உருவாக்குதல், இந்நகரத்தின் தொழில்களில் முக்கியமானவை ஆகும். அதே நேரத்தில், உள்நாட்டுப் பகுதி உலோக வேலைகள், கம்பளி விரிப்புகள் தயாரித்தல் குறிப்பிடத்க்க தொழில்களாகும். இருப்பினும் பிற தொழில்களுக்குமான அடிப்படைகள் இங்கு உருவாக்கப் படுகிறது. எடுத்துக்காட்டாக, ஜவுளி, சிமென்ட், உரம் போன்ற வணிகங்களும் நடைபெறுகின்றன. இந்நாட்டு அரசால், ஈரானிய கடற்படை தளமொன்றும், இங்கே பேணப் படுகிறது.

## மேற்கோள்கள்

பகுப்பு:ஈரானின் நகரங்கள்
சகரே குர்து

ஈரான் நாட்டிலுள்ள சஹர்மஹால் மற்றும் பக்தியாரி மாகாணத்தின் தலைநகரம் **சாகர்-இ கொர்து** ஆகும். இது மாகாணத்தின் நகரங்களிலேயே,மிகப் பெரிய நகரமாகும். மேலும் இது ஈரானின் மூன்றாவது பெரிய நகரமான இஸ்ஃபஹான் என்ற நகரிலிருந்து 90 கி.மீ. தூரத்தில் உள்ளது. 2006 ஆம் ஆண்டு மக்கள் தொகை கணக்கெடுப்புப் படி, இந்நகரத்தில் சுமார் 1,48,464 இலட்சம் மக்கள் வாழ்ந்து கொண்டு இருந்தனர். இதன் பெருநகரப் பகுதிகளில் மட்டும் 3,80,312 மக்கள் வாழ்ந்து வந்தனர்.
சாகர்-இ கொர்து என்ற இந்நகரமானது, அதன் இயற்கை சூழல், குளிர்ந்த குளிர்காலம், நீர்வீழ்ச்சிகள், ஆறுகளுக்கு பெயர் பெற்றது ஆகும். இந்நகரம், கடல் மட்டத்திலிருந்து  உயரத்தில் அமைந்துள்ளது. ஈரானின் மிக உயர்ந்த தலைநகரமாக சாகர்-இ கொர்து இருக்கிறது. இது நகரத்தை "ஈரானின் கூரை",  என்று புகழ்ந்து உரைப்பர். தெஹ்ரான் நகரில் இருந்து, தென்மேற்கில்  தொலைவில் சாகர்-இ கொர்து உள்ளது. இதன் வானிலை குளிர்காலத்தில் குளிராகவும், கோடையில் அதிக வெப்பம் இல்லாமலும்  இருக்கும் சூழ்நிலையைக் கொண்டதாகத் திகழ்கிறது. இந்த நகரத்தில் பர்தே என்ற வான் ஓய்விட தங்கல் உள்ளது. இது  தொலைவில் உள்ளது. இந்த தங்கல் பல இயற்கை தடாகங்களையும், வெளிப்புற நடவடிக்கைகளுக்காக சிறிய ஏரிகளையும் பெற்று சிறப்புறுகிறது.

## தொழில்
பாரப் நிறுவனம் பல்வேறு மின்சாரக் கருவிகளைத் தாயாரிக்கும் மிகப் பெரிய நிறுவனமாக, இந்த மாகாணத்தில் திகழ்கிறது. இந்நிறுவனமானது, ஆவியாக்கும் குளிர்விப்பி, எரிவாயு / மண்ணெண்ணெய் / மின்சார நீர் சூடாக்கிகள், எரிவாயு விண்வெளி வெப்பி, குளிர்சாதனப் பெட்டி- உறைவிப்பான் மற்றும் இரட்டை-தொட்டி சலவை இயந்திரம் உள்ளிட்ட பல்வேறு வீட்டு பயன்பாட்டுக் கருவிகளைத் தயாரித்து, விற்பனைச் செய்யும் மிகப்பெரிய சந்தையைப் பெற்றிருக்கிறது. இந்த நிறுவனத்திற்குள், சுமார் 1400 பேரை வேலைக்கு சேர்த்துள்ள, பார்பாப் மாகாணத்தின் மிகப்பெரிய தனியார் பிரிவாகும்.

சாகர்-இ கொர்து சிமெண்டு உற்பத்தி ஆலையானது,  ஜாக்ரோஸ் மலைத்தொடரின் நடுவில் அமைந்துள்ளது. இந்த ஆலையானது, இந்த நகரத்திலிருந்து 35 கி.மீ. தூரத்தில் உள்ளது.

ஃபோட்டானிக் மற்றும் ஆப்டோ எலக்ட்ரானிக் ஆராய்ச்சி குழுவானது, 2014 ஆம் ஆண்டு சாகர்-இ கொர்துவில் (ஜாக்ரோஸ்) நிறுவப்பட்டது. இந்த ஆய்வுக் குழுவை, இந்த ஆய்வுத் துறையில் உள்ள முக்கிய ஆராய்ச்சியாளர்களில் ஒருவரான, டாக்டர் ஹேமட் சாகாய் தலைமை எற்று நிர்வகித்து வருகிறார். ஃபோட்டானிக் படிக இழைகள் மற்றும் அலை வழிகாட்டிகள், ஆப்டோஃப்ளூய்டிக் அணுகுமுறையை அடிப்படையாகக் கொண்ட, ஃபோட்டானிக் சில்லுகளையும், பல உள்ளிட்ட மைக்ரோக்களையும், நானோ-ஃபோட்டானிக் சாதனங்களின் வடிவமைப்புகளையும், மேலும் இவைத் தொடர்புடைய, பல்வேறு கொள்கைகள் குறித்து ஆராய்ச்சிகளையும், இவரின் குழு, கவனம் செலுத்தி ஆராய்கிறது. இந்த ஆராய்ச்சி குழு ஆதரிக்கிறது. இசுலாமிக் ஆசாத் பல்கலைக் கழகம், சாகர்-இ கொர்து என்பதன் கீழ் இக்குழு அமைகிறது.  இந்த மாகாணத்தின் ஆறு பல்கலைக் கழகங்களில் பல்வேறு குழுக்கள் உள்ளன. அவற்றில் இப்பிரிவு சிறந்து விளங்குகிறது.

## போக்குவரவு
சாகர்-இ கொர்து பேருந்து அமைப்பில், நூற்றி ஐம்பது பேருந்துகள் உள்ளன. இப்பேருந்துகள், இந்த நகரம் முழுவதும், வெவ்வேறு பாதைகளில் இயங்குகின்றன. சாகர்-இ கொர்து விமான நிலையம், இ்ந்த நகரின் தெற்கே அமைந்துள்ள, ஒரு உள்நாட்டு விமான நிலையமாகும். இது தற்போது, தெகுரான், மசுகது என  இரண்டு நகரங்களுக்கும் இடையே விமானங்களை இயக்குகிறது.

## மேற்கோள்கள்

பகுப்பு:ஈரானின் நகரங்கள்
2019 றக்பி உலகக்கிண்ணம்

**2019 றக்பி உலகக்கிண்ணம்** (*2019 Rugby World Cup*) உலக ரக்பி அமைப்பின் ஏற்பாட்டில் ஒன்பதாவது முறையாக ஆண்களுக்காக நடத்தப்பட்ட உலகக்கிண்ணப் போட்டியாகும். இது சப்பானில் 2019 செப்டெம்பர் 20 முதல் நவம்பர் 2 வரை 12 அரங்குகளில் நடத்தப்பட்டது. இவ் உலகக்கிண்ணமானது ஆசியக் கண்டத்தில் நடத்தப்பட்ட முதலாவது இறக்பி உலகக்கிண்ணம் ஆகும். 20 அணிகள் பங்குபற்றிய இந்த உலகக்கிண்ணத் தொடரின் முதலாவது போட்டியில் போட்டியை நடத்தும் சப்பான் மற்றும் உருசிய அணிகள் மோதின. இவ் ஆரம்பப் போட்டி சப்பானியத் தலைநகரான டோக்கியோவில் நடைபெற்றது. சப்பான் முதல் தடவையாக உலகக்கிண்ணக் காலிறுதிச் சுற்றுக்கு முன்னேறியது. இதன் மூலம் காலிறுதிச் சுற்றுக்கு முன்னேறிய முதல் ஆசிய அணி என்ற சாதனையை சப்பான் படைத்தது. உலகக்கிண்ணத்தின் முதல் ட்ரையினை ரஷ்யாவின் கிரில் கொலொனிட்ஸ்கையும் முதல் ஹட்ரிக் ட்ரையினை சப்பானின் கொடாரோ மட்சுஷிமாவும் பதிவு செய்தனர்.

ஹாகிபிஸ் சூறாவளி காரணமாக ஒரு சில குழுநிலைப்போட்டிகள் கைவிடப்பட்டன. இதன் மூலம் ஒரு றக்பி உலகக்கிண்ணத் தொடரில் போட்டிகள் கைவிடப்பட்ட முதல் சந்தர்ப்பமாகவும் வரலாற்றில் இடம்பிடித்தது.

நடப்பு வாகையாளரான நியூசிலாந்து அணி இங்கிலாந்து அணியிடம் அரையிறுதிப் போட்டியில் தோல்வி அடைந்து வெளியேறியது. 2007 றக்பி உலகக்கிண்ணத்துக்குப் பிறகு முதல் தடவையாக நியூசிலாந்து அணி ஒரு றக்பி உலகக்கிண்ணப் போட்டி ஒன்றில் தோல்வி கண்ட முதல் சந்தர்ப்பமாக இது அமைந்தது. எனினும் மூன்றாவது இடத்துக்கான தீர்மானமிக்க போட்டியில் வேல்சு அணியை வீழ்த்தி மூன்றாம் இடத்தைப் பிடித்தது.

உலகக்கிண்ண இறுதி ஆட்டத்தில் ஆப்பிரிக்கக் கண்டத்தை சேர்ந்த தென்னாப்பிரிக்காவும் ஐரோப்பிய கண்டத்தை சேர்ந்த இங்கிலாந்தும் மோதிக்கொண்டன. இப்போட்டியில் தென்னாப்பிரிக்க அணியின் முதல் கறுப்பினத் தலைவர் சியா என்பவரின் தலைமையில் அவ்வணி இஙகிலாந்தை 32-12 என வீழ்த்தி வாகைப் பட்டத்தை வென்று சாதனை படைத்தது. இதன் முலம் அதிக முறை றக்பி உலகக்கிண்ணங்களை வென்ற அணிகளின் பட்டியலில் நியூசிலாந்து அணியுடன் முதலிடத்தைப் பகிர்ந்துக் கொண்டது.

தென்னாப்பிரிக்கா இதற்கு முன்பு 1995 மற்றும் 2007 ஆகிய ஆண்டுகளில் நடைபெற்ற உலகக்கிண்ண தொடர்களையும் வென்றிருந்தது. அதுமட்டும்லாமல், இந்த உலகக்கிண்ண வெற்றியுடன் பன்னாட்டு சர்வதேச றக்பி தரவரிசைப் பட்டியலில் முதலிடத்தையும் பிடித்தது. குழுநிலைப் போட்டியில் தோல்வி அடைந்து உலகக்கிண்ணத்தை வென்ற முதல் அணி என்ற பெருமையையும் தென்னாப்பிரிக்கா தனதாக்கியது.

2019 உலகக்கிண்ணப் போட்டிகள் பல்லாயிரக்கணக்கான மக்களினால் தொலைக்காட்சிகளில் கண்டுக் களிக்கப்பட்ட ஒரு குறிப்பிட்ட றக்பி உலகக்கிண்ணமாக பதிவு செய்யப்பட்டது.

## அரங்குகள்

## குழுநிலை ஆட்டங்கள்
### குழு ஏ

### குழு பி

### குழு சி

### குழு  டி

## ஆட்டமிழக்கும் நிலை

## இறுதிப் போட்டி
இங்கிலாந்து அணி நான்காவது தடவையாகவும் (1991, 2003, 2007, 2019) தென்னாபிரிக்க அணி மூன்றாவது தடவையாகவும் (1995, 2007, 2019) இறுதிப் போட்டிக்கு நுழைந்தன. இதற்கு முன்பு 2007 றக்பி உலகக்கிண்ண இறுதிப் போட்டியிலும் இவ்விரு அணிகள் சந்தித்து, தென்னாபிரிக்கா வென்று உலகக்கிண்ணத்தைப் பெற்றது. தென்னாபிரிக்கா இங்கிலாந்தை வீழ்த்தி வாகையாளரானது. முதல் தடவையாக இந்த இறுதிப் போட்டியில் தான் தென்னாபிரிக்கா ட்ரை ஒன்றினை பதிவு செய்தது. இதற்கு முன்பு 1995, 2007 களில் தென்னாபிரிக்கா பெனால்ட்டிகளின் உதவியுடனேயே வென்றிருந்தது.

## மேற்கோள்கள்

பகுப்பு:இரக்பி காற்பந்தாட்டம்
பகுப்பு:2019 இல் விளையாட்டுகள்
ஹேமாவதி அணை

**ஹேமாவதி அணை** () என்பது காவிரி ஆற்றின் முக்கிய துணையாறான ஹேமாவதி ஆற்றின் குறுக்கில் கட்டப்பட்டுள்ள அணை ஆகும். கொரூர் அணை என்றும் அழைக்கப்படும் இந்த அணையின் நீர் பாசனப் பயன்பாட்டிற்குப் பிறகு இறுதியாக உபரிநீர் கிருட்டிணராச சாகர் அணைக்கு வந்து சேரும். கர்நாடகம், தமிழ்நாடு மக்களின் ஜீவாதாரமாக இந்த அணை விளங்குகிறது.

## வரலாறு
கர்நாடக மாநிலம் ஹாசன் மாவட்டம் கொரூர் பகுதியில் காவிரி ஆற்றின் குறுக்கே இந்த அணை அமைந்துள்ளது. ஹாசனிலிருந்து 27 கிலோமீட்டர் தொலைவிலும், சக்கேஷ்பூரிலிருந்து 63 கிலோ மீட்டர் தொலைவிலும் இந்த ஹேமாவதி அணை உள்ளது. 
மைசூர் மற்றும் மெதராஸ் இடையே போடப்பட 1924 காவிரி ஒப்பந்தத்தின் படி ஹேமாவதி ஆற்றில் தமிழகத்திற்கு வரவேண்டிய நீரின் அளவு குறையாமல் அணை கட்ட முயற்சி எடுக்கப்பட்டது. இதன்படி 1966 இல் தமிழ்நாட்டின் நீர்ப்பாசனத்துறை பொறியாளரும், மைசூர் நீர்ப்பாசனப் பொறியாளரும், மத்திய அரசின் நீர்ப்பாசனப் பொறியாளர் தலைமையில் தமிழக பாதிக்காதவாறு அணை கட்டப்படும் என்று ஒப்பந்தம் செய்யப்பட்டது. கர்நாடக முதல்வராக வீரேந்திர பட்டீல் ஆட்சிகாலத்தில் 1968 இல் அணை கட்டுவதற்கு அடிக்கல் நடப்பட்டது. 1971 ஜூலை 8 ஆம் நாள் தமிழக சட்டமன்றத்தில் இந்த அணை கட்டுவதற்கு எதிர்ப்பு தெரிவித்து தீர்மானம் நிறைவேற்றப்பட்டது. அதே ஆண்டு ஆகஸ்ட் நான்காம் நாள் காவிரிப் பிரச்சினைக்கு நடுவர் மன்றம் அமைத்திட மத்திய அரசுக்கு ஆணையிட உச்சநீதிமன்றத்தில் தமிழக அரசு வழக்குத் தொடர்ந்தது. சுமூகப் பேச்சுவார்த்தை நடத்திக் கொள்வதற்காக 1972 மே 27 ஆம் நாள் இந்த வழக்கு தமிழக அரசால் திரும்பப் பெறப்பட்டது. இறுதியாக 1979 இல் அணை கட்டிமுடிக்கப்பட்டு, பொதுப் பயன்பாட்டிற்கு வந்தது. பொதுவாக ஜூன் முதல் செப்டம்பர் மாதம் வரை நீர்பிடிப்பு மாதங்களாகவும், அக்டோபர் முதல் மே வரை நீர் திறப்பு மாதங்களாகவும் உள்ளன. 16,000 ஏக்கர் நிலங்கள் இதன் மூலம் பாசன வசதி பெறுகின்றன.

## அமைப்பு
இந்த அணையின் நீர்பிடிப்புப் பகுதிகளாக 2,810 சதுர கிலோமிட்டருடன் மொத்தம் 37.103 டிஎம்சி கொள்ளளவு கொண்டது. இதன் நீளம் 4,692 மீட்டரும், உயரம் 58.5 மீட்டருமாகும். 310 அடி அகலம் கொண்ட மொத்தம் ஆறு செங்குத்து மதகுக்கதவுகளைக் கொண்டது. இந்த அணையின் நீர் சஹுகார் சென்னையா கால்வாயும், சங்கரவள்ளி கால்வாய், ஸ்ரீராமதேவரா கால்வாய், ஹேமகிரி கால்வாய், அக்கிஹபல்லு, மண்டாகிரி போன்ற கால்வாய்கள் வழியாக முன்பருவக் கால சாகுபடிக்கு நீர் திறக்கப்படுகிறது

## வெள்ளப் பாதிப்புகள்
2019 ஆகஸ்ட் பருவமழையின் போது அணை நிறைந்து சக்லேஷ்பூர் மற்றும் சிக்மகளூரு மாவட்டங்களில் வெள்ளப் பெருக்கு ஏற்பட்டது. அரசுத் தரப்பு தகவலின்படி 208 வீடுகளும் 2,060 விவசாய நிலங்களும் பாதிப்புக்குள்ளாகி உள்ளன.

## சுற்றுலா
இயற்கை சூழ்ந்த பகுதியாக இருப்பதால் இந்த அணை சுற்றுலாத் தலமாகவும் உள்ளது. மழைக்காலத்தில் குறிப்பாக அக்டோபர் மற்றும் மார்ச் மாதங்களில் சுற்றுலாப் பயணிகளின் வருகைக்கு உகந்த காலங்களாகும். பரவாசுதேவ மற்றும் யோகநரசிம்ம கோவில்கள் அருகே உள்ளன. அணை அமைந்துள்ளா செட்டிஹள்ளி பகுதியில் 1860 ஆம் ஆண்டு பிரஞ்சு மிசனரியால் கட்டப்பட்ட கிறிஸ்தவ ஆலயம் ஒன்றுள்ளது. இது டைட்டானிக் கப்பல் வடிவத்தில் இருக்கும் இந்த ஆலயம் நீர்மட்டம் குறைந்திருக்கும் போது சுற்றுலா பயணிகள் வருகின்றனர்.

## மேற்கோள்கள்

பகுப்பு:கர்நாடக அணைகள்
பி. கே. ஆர். லெட்சுமிகாந்தம்

**பி. கே. ஆர். லெட்சுமிகாந்தம்** (**P. K. R. Lakshmikantham**)(இறப்பு: 20 நவம்பர் 2004) இந்திய தேசிய காங்கிரசு கட்சியைச் சேர்ந்த அரசியல்வாதியும், கல்வியாளரும் ஆவார். திருமதி. இலக்குமிகாந்தம் சென்னை மாநிலத்தின்
தற்போதைய மதுரை தெற்கு சட்டமன்றத் தொகுதியிலிருந்து, 1957 மற்றும்  1962-ஆம் ஆண்டுகளில் நடைபெற்ற சட்டமன்றத் தேர்தல்களில், இரு முறை இந்திய தேசிய காங்கிரஸ் கட்சி சார்பாக போட்டியிட்டு தமிழ்நாடு சட்டமன்ற  உறுப்பினரானராகத் தேர்ந்தெடுக்கப்பட்டார். 

திருமதி. இலக்குமிகாந்தம் 1947 முதல் 1997 முடிய மதுரை செளராட்டிரா மகளிர் மேனிலைப் பள்ளியின் கௌரவச் செயலராக 50 ஆண்டுகள் பதவி வகித்தார். 
  மேலும் 2004-முதல் கே. எல். என். பொறியியல் கல்லூரியின் துணைத்தலைவராக இருந்தார்.

## மேற்கோள்கள்

பகுப்பு:மதுரை மக்கள்
பகுப்பு:சௌராட்டிர நபர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:கல்வியாளர்கள்
பகுப்பு:2004 இறப்புகள்
டி. கே. இராமா

**டி. கே. இராமா** (**T. K. Rama**), இந்திய விடுதலை இயக்கப் போராட்ட வீரரும், இந்திய தேசிய காங்கிரசு கட்சியின் அரசியல்வாதியும் ஆவார். இவர் 1952-இல் சென்னை மாநில சட்டமன்றத்திற்கு நடைபெற்ற முதல் தேர்தலில் மதுரை தெற்கு சட்டமன்றத் தொகுதியிலிருந்து தேர்ந்தேடுக்கப்பட்டார்.

1957-இல் மதுரை மக்களவைத் தொகுதியில் நடைபெற்ற மும்முனைப் போட்டியில், இந்தியப் பொதுவுடமைக் கட்சியின் வேட்பாளர் கே. டி. கே. தங்கமணியிடம், டி. கே. இராமா 1088 வாக்குகள் வித்தியாசத்தில் தனது வெற்றியை பறிகொடுத்தார்.

## மேற்கோள்கள்


## வெளி இணைப்புகள்
* 1952 List of elected members - Tamil Nadu -  Madurai South - T. K. Rama

பகுப்பு:மதுரை மக்கள்
பகுப்பு:சௌராட்டிர நபர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய விடுதலைப் போராட்ட வீரர்கள்
எறையூர் (பெரம்பலூர்)

**எறையூர்** (Eraiyur) பெரம்பலூர் மாவட்டம் வேப்பந்தட்டை வட்டத்தில்  அமைந்துள்ள ஒரு சிற்றூராகும்.
## அமைவிடம்
எறையூர் திருச்சி – சென்னை தேசிய நெடுஞ்சாலையில் அமைந்துள்ளது. சின்னாறு அணையும் இவ்வூரில் அமைந்துள்ளது.மேலும் நேரு மேல்நிலைப் பள்ளியும் மற்றும் பெரம்பலூர் சர்க்கரை ஆலையும் இவ்வூரில் அமைந்துள்ளது  ,
## எல்லைகள்
மேற்கே தேவையூர், கிழக்கே பெருமத்தூர், வடக்கே திருமாந்துரை, தெற்கே மங்கலமேடும் எல்லைகளாக அமைந்துள்ளது.

## ஆதாரஙகள்

பகுப்பு:பெரம்பலூர் மாவட்டத்திலுள்ள கிராமங்கள்
லியாவோ ஆறு

**லியாவோ ஆறு** (*Liao River*, ) என்பது தென் வடகிழக்கு சீனாவின் முதன்மையான ஆறாகும், மேலும் இது சீன முதன்மை  நிலப்பரப்பில் உள்ள ஏழு முக்கிய ஆற்று அமைப்புகளில்  ஒன்றாகும். லியாவோனிங் மாகாணம் மற்றும் லியாடோங் தீபகற்பம் ஆகியவை இந்த ஆற்றின் பெயரிலிருந்து அவற்றின் பெயர்களைப் பெற்றன. இந்த ஆறு வடகிழக்கு சீனாவில் "தாய் ஆறு" என்றும் பிரபலமாக அறியப்படுகிறது.    நீளமான, லியாவோ ஆற்றின் அமைப்பானது  அதிகமான வடிநிலத்தைக் கொண்டுள்ளது. ஆனால் இதன் சராசரி நீர் வெளியேற்றமானது  என்ற அளவில் குறைவானதே. இது, முத்து நதியிலிருந்து வெளியேறும் நீரில்  இருபத்தில் ஒரு பங்கு மட்டுமே. லியாவோ ஆறு மிக அதிகமான வண்டல் படிவுகளைக் கொண்டுள்ளது. ஏனெனில் இந்த ஆறு பாயும் பல பகுதிகள் லோயஸ் என்னும் மண் துகள்கள் உள்ள பகுதிகள் வழியாக பாய்கின்றது.

லியாவோ ஆறு ஒரு முக்கியமான புவியியல் அடையாளமாக உள்ளது. ஏனெனில் இது லியோனிங் மாகாணத்தை இரண்டு பெரிய பகுதிகளாக பிரிக்கிறது. இப்பகுதிகள்  லியாடோங் ("லியாவோ ஆற்றின் கிழக்கு") மற்றும் லியோக்சி ("லியாவோ ஆற்றின் மேற்கு") என வழங்கப்படுகின்றன.

## போக்கு
லியாவோ ஆறானது அதன் இரண்டு முக்கிய துணை ஆறுகளான மேற்கிலிருந்து பாயும் **ஜிலியாவோ ஆறு** மற்றும் கிழக்கிலிருந்து பாயும் **டோங்லியாவோ ஆறு** ஆகியவற்றின் சங்கமத்திலிருந்து உருவாகிறது. மேற்கு துணை ஆறின் முழுப்பகுதியும் உள் மங்கோலியாயாவில் உள்ளது. மேலும் இது ஸார் மோரோன் ஆறு மற்றும் லாவோஹா ஆற்றின் சங்கமத்தால் தோராயமாக 43 ° 25 'N, 120 ° 45' E இல் **உருவாகிறது,** இந்த துணை ஆறானது அதன் கீழ்பகுதியில் **ஜின்காய் ஆறு** என்று அழைக்கப்படுகிறது. கிழக்கு கிளை ஆறானது மேற்கு சிலின் மாகாணத்தில் தோன்றுகிறது, மேலும் லியோனிங், ஜிலின் மற்றும் உள் மங்கோலியா சந்தி பகுதிக்கு அருகே அது கலப்பதற்கு முன் எஸ் வடிவிலான ஒரு பாதை வழியாகச் செல்கிறது, தோராயமாக 42 ° 59 ' N, 123 ° 33' E.

இதன் விளைவாக, **லியாவோ ஆறு உருவாகி** பின்னர் லியோனிங் மாகாணத்திற்குள் நுழைந்து வடகிழக்கு சீன சமவெளி வழியாக தெற்கே பாய்கிறது, வழியில் ஏராளமான துணை ஆறுகளைப் பெறுகிறது. இது டைலிங் கவுண்டியின் பிண்டிங்பாவ் நகரத்துக்கு அருகில் மேற்கு நோக்கித் திரும்புகிறது, மேலும் பல துணை ஆறுகளை பெற்ற பிறகு,   **ஜூலியு ஆறு**  (巨流河, "மாபெரும் ஸ்ட்ரீம் நதி") என்ற செல்லப்பெயரால் அடிக்கடி அழைக்கப்படுகிறது. தியான் கவுண்டியில் உள்ள லியுஜியன்ஃபாங் நீர்நிலை நிலையத்திற்கு  (六间房水文站) அருகில் அடையும் வரை லியாவோ நதி தென்மேற்கில் செல்லுகிறது. அதன் பிறகு இது இரண்டு கிளை ஆறுகளாக பிரிந்து லியாவோ ஆற்று வடிநிலம் (辽河 三角洲) உருவாகிறது. மேற்கு கிளை ஆறு, சற்று  சிறியது, இது  **ஷுவாங்டைஸி ஆறு** (双台子河, "மாபெரும் நீரோடை ஆறு") என்று அழைக்கப்படுகிறது. இது பன்ஜின், தாவா கவுண்டியின் மேற்கே லியாடோங் விரிகுடாவில் கலப்பதற்கு முன்னர், பன்ஷான் கவுண்டியில் உள்ள துணை ஆறான ராயாங் நதியைப் பெறுகிறது. கிழக்கு கிளையாறு சற்று பெரியது மற்றும் கீழ் லியாவோ ஆற்றின் முக்கிய பகுதியாகும். இது **வைலியாவோ ஆறு** (外 辽河, "வெளி லியாவோ நதி") என்று அழைக்கப்படுகிறது.  "ட்ரைடென்ட் **ரிவர்** " (三 岔河) என்று உள்நாட்டில் குறிப்பிடப்படும் ஒரு ஆற்றுச்சந்தியில், **ஹன் நதி** மற்றும் **தைஸி நதி** ஆகிய இரண்டு பெரிய துணை ஆறுகளை தன்னோடு சேர்த்துக்கொள்ளும்விதமாக  இது  தெற்கு நோக்கி பயணித்தது, பின்னர் அது டாலியாவோ **நதி** (大 辽河,  "கிரேட் லியாவோ நதி") என்ற புதிய பெயரை ஏற்றுக்கொண்டு யிங்கோவுக்கு மேற்கே போஹாய் வளைகுடாவில் கலக்கிறது.
## மேற்கோள்கள்

பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:சீனாவில் உள்ள ஆறுகள்
மருதையாறு

**மருதையாறு ** பெரம்பலூர் மாவட்டத்தில்உற்பத்தியாகி, ஓடி அரியலூர் மாவட்டத்தில் கொள்ளிடம் ஆற்றில் கலந்திடும் ஒரு நடுத்தர ஆறாகும்.

பெரம்பலூர் மாவட்டம் உள்ள பச்சைமலை தொடர்ச்சியில் கீழ்க்கணவாய், செல்லியம் பாளையம் உள்ளிட்ட கிராம பகுதியில் உற்பத்தியாகி பல கிளை ஓடைகளை தன்னகத்தே இணைத்து கொண்டு பெரம்பலூர் மாவட்டத்தில் இருந்து 20 கிலோமீட்டர் தொலைவில் உள்ள ஆலத்தூர் ஊராட்சி ஒன்றியம் கொட்டரை ஊராட்சியில் மருதையாற்றின் குறுக்கே கொட்டரை தடுப்பணை கட்டப்பட்டு வருகிறது.(பெரம்பலூர் மாவட்டத்தில் 45 கி.மீ.. தூரமும், அரியலூர் மாவட்டத்தில் 30 கி.மீ.. தூரமும் என 75 கி.மீ.. தூரம்) பயணித்து அரியலூர் மாவட்டம் முத்துவாஞ்சேரிஅருகே கொள்ளிடம் ஆற்றில் கலக்கிறது.
## நீர் ஆதாரம்
வரகுபாடி ஶ்ரீ நல்லேந்திர அய்யனார் கோவில் நல்லேரீலிருந்து வரும் உபரி நீரிலிருந்து உருவாகும் உப்போடை மற்றும் மூங்கில்பாடி ஓடை ஆகிய இரண்டும் மருதையாற்றின் கிளை ஓடைகளாகும்.
அணைக்கு பெரம்பலூரிலிருந்து மருதையாறு வழியாகவும்,பேரளி சித்தளியில் இருந்து மருவத்தூர் வழியாக வன ஓடையும்(உப்பு ஓடை),குன்னம் மூங்கில்பாடியில் இருந்து ஆதனூர் வழியாக மற்றொரு ஓடையும் முக்கிய நீர் ஆதாரமாக விளங்குகிறது.
மூன்று ஆறுகளின் வழியாக அதிகளவில் நீர் கொட்டரை எல்லைப்பகுதியில் கூடுகிறது.இதனால் தமிழக அரசு அணை கட்டியுள்ளது.

## மருதையாறு தடுப்பணை
ஆலத்தூர் தாலுக்கா, கொட்டரை மற்றும் ஆதனூரில் இவ்வாற்றின் குறுக்கே கொட்டரை தடுப்பணை கட்டப்பட்டு வருகின்றது.

## கொட்டரை மருதையாறு அணை மதிப்பீடு
கொட்டரை தடுப்பணை சுமார் 56.7 கோடி ரூபாய் மதிப்பிற்கு நிலங்கள் கையகப்படுத்தப்பட்டு,  67.5 கோடி ரூபாய் மதிப்பீட்டில் , மொத்தத்தில் ரூ124.2 கோடி ரூபாய் மதிப்பில் புதிய அணைக்கட்டு மருதையாற்றின் குறுக்கே கட்டப்பட்டு வருகின்றது.70% நிலங்கள் கொட்டரை கிராமத்திலும் மற்றும் 30% ஆதனூர் கிராமத்திலும் கையகப்படுத்தப்பட்டுள்ளது.அணையின் முழு கொள்ளளவு-212 மி.கன அடி,மொத்த பரப்பளவு 815 ஏக்கர்
,

## மேற்கோள்கள்


4. https://www.facebook.com/NammaMarudhayaru/

5.https://www.facebook.com/kottarai/

https://www.facebook.com/kottarai/

பகுப்பு:பெரம்பலூர் மாவட்ட ஆறுகள்
ரோவூன்

**ரோவூன்** என்று பரவலாய் அறியப்படும் **கிம் சியோக்-வூ** (ஆகத்து 7, 1996) என்பவர் தென் கொரிய நாட்டைச் சேர்ந்த பாடகர் மற்றும் நடிகர். இவர் *எஸ்எப் 9* என்ற கே பாப் ஆண்கள் குழுவின் ஒரு அங்கத்தவரும் ஆவார். இவர் 2016 இல் இருந்து ஸ்கூல் 2017, அபௌட் டைம் (2018) போன்ற தொலைக்காட்சித் தொடர்களில் நடித்துள்ளார்.

## மேற்கோள்கள்

## வெளி இணைப்புகள்
* Kim Ro-woon
* 
* 

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய ஆண் பாடகர்கள்
தா. தா. இராமகிருஷ்ணன்

**தாத்தமங்கலம் தாமோதரன் இராமகிருஷ்ணன்** (*T. D. Ramakrishnan*-பிறப்பு: 1961) (**தா. தா. இராமகிருஷ்ணன்**) என்பவர் இந்தியாவைப் பூர்விகமாகக் கொண்ட மலையாள எழுத்தாளரும், மொழிபெயர்ப்பாளரும் ஆவார். ஆல்ஃபா, பிரான்சிஸ் இட்டிகோரா, சுகந்தி எந்ந ஆண்டாள் தேவநாயகி, பச்ச மஞ்ஞ சுவப்பு, சிராஜுன்னிசா ஆகிய நூல்கள் குறிப்பிடத்தக்கவை. இவர் கேரள மாநில சாகித்திய அகாதமியின் விருதினையும், வயலார் விருதினையும் பெற்றவர்.

## இளம்பருவம்
இவர் திருச்சூரை அடுத்த எய்யால் என்ற ஊரில் 1961 ஆம் ஆண்டில் பிறந்தார். இவர் பெற்றோர் தாமோதரன் இளையாத்து, ஸ்ரீதேவி அந்தர்ஜனம் ஆகியோர். இவர் குன்னங்குளம் மேல்நிலைப்பள்ளியிலும் எருமப்பட்டி அரசு மேல்நிலைப்பள்ளியிலும் பள்ளிப்படிப்பை முடித்தார். பின்னர், ஆலுவாயில் உள்ள யூனியன் கிறிஸ்தவக் கல்லூரியில் பட்டப்படிப்பை முடித்தார். பின்னர், 1981ஆம் ஆண்டில் இந்திய ரயில்வேயில் சேர்ந்து, சேலத்தில் பயணச்சீட்டு பரிசோதகராக பணியாற்றினார். கோழிக்கோட்டிலும், பின்னர் சென்னையிலும், அதன் பின்னர் பாலக்காட்டிலும் பணியாற்றினார். 1995 ஆண்டு முதல், பாலக்காடு ரயில்வே கோட்டத்தின் உயரதிகாரி ஆனார். பின்னர், தென்னக இரயில்வேயின் உயரதிகாரியாகவும் பணியாற்றி ஓய்வு பெற்றார். ஆனந்தவல்லியை மணந்து, விஷ்ணு, சூர்யா ஆகிய இரு மக்களைப் பெற்றார்

## இலக்கியப் பயணம்
இவர் ஆல்பா என்ற நாவலை முதலில் எழுதினார். இக்கதை ஆல்பா எனப்படும் கற்பனைத் தீவில் நடந்ததாக விவரிக்கப்படும். இலங்கையை ஒட்டியதாகக் கூறப்படும் இக்கற்பனைத் தீவில் மனித மூளையைப் பற்றிய ஆராய்ச்சியே கதையின் கரு. இவர் இயற்றிய பிரான்சிஸ் இட்டிக்கோரா என்ற கதை உலகப் புகழ் பெற்ற பல வரலாற்று மாந்தர்களை உள்ளடக்கியது.  கேரளத்தில் இருந்து உலகத்தை அறியப் புறப்படும் வணிகரை மையப்படுத்தியது இக்கதை. இவர் எழுதிய 'சுகந்தி எந்ந ஆண்டாள் தேவநாயகி' என்ற புதினம், இலங்கையின் விடுதலைப் புலிகளால் கொல்லப்பட்ட மனித உரிமை ஆர்வலரான ரஜினி திரனகமா என்பவரைப் பற்றியது. அதைப்போன்று சிராஜுன்னிசா என்னும் சிறுகதைத் தொகுதியையும் எழுதி இருக்கிறார். இறுதியில் வெளியான நாவல்கள் பச்ச மஞ்ஞ சுவப்பு, மாமா ஆப்பிரிக்கா மற்றும் அந்தர் பதிரர் மூகர் என்பன ஆகும்.

இவர் தமிழ் நூல்களை மலையாளத்தில் மொழிபெயர்த்தார். 2007ஆம் ஆண்டில் சிறந்த மொழிபெயர்ப்பாளருக்கான ஈ.கே. திவாகரன் போற்றி விருதைப் பெற்றார். பின்னர், நல்லி வழங்கிய திசை எட்டும்' இலக்கிய விருதினைப் பெற்றார்.

## ஆக்கங்கல்
* *ஆல்பா* (புதினம்)
* *பிரான்சிஸ் இட்டிக்கோரா* (புதினம்)
* *சுகந்தி எந்ந ஆண்டாள் தேவ நாயகி* (புதினம்)
* *ம்..ம்..* சோபாசக்தி தமிழில் எழுதிய 'ம்..ம்..' என்ற புதினத்தின் மொழிபெயர்ப்பு)
* *தப்பு தாளங்கள்* (சாரு நிவேதிதா தமிழில் எழுதிய தப்பு தாளங்கள் என்ற நூலின் மொழிபெயர்ப்பு)
* *மாமா ஆப்பிரிக்கா (புதினம்)
* பச்ச மஞ்ஞ சுவப்பு
* அந்தர் பதிரர் மூகர்
* சிராஜுன்னிசா (சிறுகதைத் தொகுப்பு)

==விருதுகள்==
* 2016: சிறந்த புதினத்துக்கான கேரள அரசின் விருது – *சுகந்தி எந்ந ஆண்டாள் தேவநாயகி* என்ற புதினத்துக்காக
* 2016: மலையாற்றூர் விருது - *சுகந்தி எந்ந ஆண்டாள் தேவநாயகி* என்ற புதினத்துக்காக 
* 2017: வயலார் விருது – *சுகந்தி எந்ந ஆண்டாள் தேவநாயகி'' என்ற புதினத்துக்காக

## மேற்கோள்கள்


பகுப்பு:வாழும் மக்கள்
பகுப்பு:1961 பிறப்புகள்
பகுப்பு:மலையாள எழுத்தாளர்கள்
பகுப்பு:மொழிபெயர்ப்பாளர்கள்
பகுப்பு:கேரள சாகித்ய அகாடமி விருது பெற்றவர்கள்
நிர்மோகி அகாரா

**நிர்மோகி அகாரா** (**Nirmohi Akhara**) (English: "Group without Attachment") இந்து சமயத்தின் வைணவப் பிரிவின் துறவியர் அமைப்பாகும். நிர்மோகி அகாரா அமைப்பை பொ.ஊ. 14-ஆம் நூற்றாண்டில் யோகி ராமானந்தர்  நிறுவினார்.இது அனைத்திந்திய சாதுக்கள் கூட்டமைப்பில் உள்ள 24 துறவியர் அமைப்புகளில் ஒன்றாகும்.

## அயோத்தி பிரச்சினை

1949-இல் நிர்மோகி அகாரா துறவியர் அமைப்பினர் ராம ஜென்ம பூமியில் உள்ள
பாபர் மசூதியில் குழந்தை இராமர் திருவுருவச் சிலையை நிறுவி வழிபட்டனர். 

### தொடுத்த வழக்குகள்

நிர்மோகி அகாராவினர்  ராம ஜென்ம பூமியில் இருந்த இந்துக் கோயில் பகுதி மீது 16-ஆம் நூற்றாண்டில் பாபர் மசூதி கட்டப்பட்டுள்ளதும், எனவே அவ்வளாகத்தில் இராமர் கோயிலில் கட்டி தொடர்ந்து இந்துக்கள் வழிபாடு நடத்த கோயில் கட்ட அனுமதிக்க வேண்டும் என்று 1885-இல் அயோத்தி நீதிமன்றத்தில் வழக்கு தொடர்ந்தது. இரு சமயங்களின் வழிபாட்டிடங்கள், அருகருகில் இருப்பினை பொது அமைதிக்கு குந்தகம் விளையும் எனக் கூறி நிர்மோகி அகாராவின் கோரிக்கையை அயோத்தி நீதிமன்றம் ஏற்கவில்லை.

அயோத்தி சிக்கலில் உள்ள பாபர் மசூதி வளாகத்தில் இராமர் சிலை நிறுவி வழிபாடு நடத்தக் கோரி 1989-இல் உத்தரப் பிரதேச அரசு மீது வழக்கு தொடர்ந்தது.

அலகாபாத் உயர் நீதிமன்றத்தின் மூன்று நீதிபதிகள் அடங்கிய அமர்வு, 30 செப்டம்பர் 2010 அன்று அயோத்தி பிரச்சினையில் தீர்ப்பு வழங்கியது. தீர்ப்பில் பிரச்சினைக்குரிய 2.77 ஏக்கர் நிலத்தை மூன்றாக பிரித்து மனுதாரர்களான ராம் லல்லா, நிர்மோகி அகாரா மற்றும் சுன்னி வக்ஃப் வாரியத்துக்கு சரிசமமாக பிரித்து தீர்ப்பளித்தது..   

இத்தீர்ப்பினை எதிர்த்து நிர்மோகி அகாரா அமைப்பினர், பிரச்சினைக்குரிய மொத்த இடத்தையும் தங்களுக்கே வழங்க வேண்டும் என இந்திய உச்ச நீதிமன்றத்தில் மேல் முறையீடு செய்தனர். 09 நவம்பர் 2019 அன்று உச்ச நீதிமன்றத்தின் ஐந்து நீதிபதிகள் கொண்ட அமர்வு, ஒருமனதாக, பிரச்சனைக்குரிய 2.77 ஏக்கர் நிலம் எந்த அமைப்புக்கும் சொந்தம் இல்லை என்றும், இந்திய அரசுக்கு மட்டுமே உரியது என்றும்,  இந்திய அரசு ஒரு இந்து சமய அமைப்பிடம் இந்நிலத்தை வழங்கி இராமர் கோயிலைக் கட்டிக் கொள்ளலாம் என்றும், இசுலாமியர்களுக்கு மசூதி கட்டிக் கொள்ள அரசு அயோத்தியில் 5 ஏக்கர் நிலம் ஒதுக்கித் தரவேண்டும் எனத் தீர்ப்பு வழங்கியது.

## இதனையும் காண்க
* ராம ஜென்ம பூமி
* அயோத்தி பிரச்சினை
* 2019 அயோத்தி சிக்கலுக்கு உச்ச நீதிமன்றத்தின் தீர்ப்பு

## மேற்கோள்கள்

பகுப்பு:இந்து சமய அமைப்புகள்
நேசமணிக்காக வேண்டிக் கொள்ளவும்

**நேசமணிக்காக வேண்டிக்  கொள்ளவும்** , (*Pray for Nesamani*), 2019 மே மாதத்தில் சமூக ஊடகத் தளங்களில் பிரபலமடையத் தொடங்கிய ஓர் இணையச் சுட்டனைக் குறிக்கும். இது 2001-ஆம் ஆண்டில் வெளிவந்த பிரண்ட்ஸ் என்ற தமிழ் நகைச்சுவைத் திரைப்படத்தில் நடிகர் வடிவேலு நடித்த கதாபாத்திரத்தை அடிப்படையாகக் கொண்டது. நடிகர் வடிவேலுவின் படம் பொதித்த சுட்டனைக் கொண்டு #Pray_for_Nesamani  என்னும் ஹேஸ்டேக் (hashtag) மூலம் இணையத்தில் மிக விரைவாகப் பரவியது. இந்திய அளவில், அந்த வாரத்தில், டுவிட்டரில், முதல் இடத்தில் இருந்த #ModiSarkar2 என்னும் சுட்டனைப் பின்னுக்குத் தள்ளி முதல் இடம் பெற்றது .

## மேற்கோள்கள்

பகுப்பு:2019 படைப்புகள்
பிரான்சுவா மன்சா

**பிரான்சுவா மன்சா** (*François Mansart*, 23 சனவரி 1598 - 23 செப்டெம்பர் 1666) என்பவர் ஒரு பிரெஞ்சுக் கட்டிடக்கலைஞர். இவரே பிரான்சின் பரோக் கட்டிடக்கலையில் செந்நெறியியத்தை அறிமுகம் செய்தவராகக் கருதப்படுகின்றார். உயர் தரமான மெருகு, நயம், நேர்த்தி என்பவை பொருந்திய ஆக்கங்களை உருவாக்கிய இவரே 17 ஆம் நூற்றாண்டின் மிகச் சிறந்த பிரெஞ்சுக் கட்டிடக்கலைஞர் எனப் *பிரித்தானிக்கா கலைக்களஞ்சியம்* கூறுகின்றது.

இவரைப் பொதுவாக மன்சா எனவே அழைத்தனர். கட்டிடங்களில் இரண்டு வெவ்வேறு சரிவுகளைக் கொண்ட, நாற்புறம் சரிந்த கூரைகளை இவர் பயன்படுத்தினார். கூடிய சரிவு கொண்ட கூரைப் பகுதியில் சாளரங்களை அமைத்து, உயரமான கூரைப் பகுதிக்குக் கீழ், மக்கள் பயன்படுத்துவதற்கு உகந்த இடவசதிகளை உருவாக்கினார். இவ்வாறான கூரைகள் பின்னர் இவரது பெயரில், *மன்சார்ட் கூரை* (mansard roof) எனப் பெயர்பெற்றது.

## வாழ்க்கை
இவரது தந்தையார் பாரிசில் தலைமைத் தச்சராகப் பணிபுரிந்தார். இவர் ஒரு கட்டிடக்கலைஞராகப் பயிற்சி பெற்றவர் அல்ல. இவர் ஒரு கற்கொத்தனாராகவும், சிற்பியாகவும் பயிற்சிபெற இவரின் உறவினர்கள் உதவினர். நான்காம் என்றியின் ஆட்சிக் காலத்தில் மிகப் புகழ் பெற்ற கட்டிடக்கலைஞராக விளங்கிய சலோமோன் டி புரோசு என்பவரின் கலைக்கூடத்திலேயே இவர் கட்டிடக்கலை தொடர்பான திறன்களைப் பெற்றுக்கொண்டதாகக் கருதப்படுகின்றது.

1620களில் இருந்து, ஒரு கட்டிடக்கலைஞராக இவரது திறமைக்காகவும், பாணிக்காகவும் இவர் பெரும் புகழ்பெற்று விளங்கினார். ஆனாலும், இவர் ஒரு பிடிவாதக்காரராகவும், கடும் செம்மைவாதியாகவும் மக்கள் இவரைப் பார்த்தனர். தான் விரும்பியபடி அமையாவிட்டால் கட்டிய கட்டிடங்களை இடித்துத் திரும்பவும் கட்டுபவர் எனக் கூறுகின்றனர். மன்சாவைப் பணிக்கமர்த்திக் கட்டிடங்களை அமைப்பது பெரும் செலவு பிடிக்கக்கூடியது என்பதால். பெரும் பணக்காரர்கள் மட்டுமே இவரைக் கொண்டு கட்டிடங்களை அமைப்பிக்கக் கூடியதாக இருந்தது.

## மேற்கோள்கள்

## மேலும் வாசிக்க

* Braham, Allan; Smith, Peter (1973). *François Mansart*. London: A. Zwemmer. .
* 

பகுப்பு:பிரெஞ்சுக் கட்டிடக் கலைஞர்கள்
தொடர்ந்தாடுதல் (துடுப்பாட்டம்)

தேர்வுத் துடுப்பாட்டத்தில் ஒரு போட்டியில் இரண்டாவதாக மட்டையாடும் அணி, முதலில் மட்டையாடிய அணியை விட கணிசமான அளவு குறைவான ஓட்டங்களை எடுத்தால் அந்த அணி, தன் 2ஆவது ஆட்டப்பகுதியையும் **தொடர்ந்தாட** வேண்டிய கட்டாயத்திற்கு தள்ளப்படும்: அதாவது தனது முதல் ஆட்டப் பகுதி முடிந்த பிறகு உடனடியாக தனது இரண்டாவது ஆட்டப்பகுதியையும் தொடர்ந்தாட வேண்டிய கட்டாயம் ஏற்படும். முதலில் மட்டையாடிய அணியின் தலைவர் விரும்பினால் மட்டுமே எதிரணியின் மீது பின்தொடர்தலைச் செயல்படுத்த இயலும்; இல்லையென்றால் போட்டி வழமையான வரிசையில் நடைபெறும். தொடர்ந்தாடுதல் முறையின் மூலம் ஒரு போட்டி வெற்றி/தோல்வியின்றி முடிவதற்கான வாய்ப்பு குறைகிறது. 

## எடுத்துக்காட்டு
2017ஆம் ஆண்டு இந்தியத் துடுப்பாட்ட அணியின் இலங்கைச் சுற்றுப்பயணத்தின் போது நடைபெற்ற  இரண்டாவது தேர்வுப் போட்டியில், நாணயச்சுழற்சியில் வென்ற இந்திய அணி முதலில் மட்டையாடியது. அதன்பிறகு மட்டையாடிய இலங்கை அணி, இந்திய அணியின் ஓட்டங்களை விட கணிசமான அளவில் குறைந்த ஓட்டங்களை எடுத்த நிலையில் ஆட்டமிழந்தது. எனவே இந்திய அணித்தலைவர் விராட் கோலி இலங்கை அணியின் மீது தொடர்ந்தாடுதல் முறையைச் செயல்படுத்தினார். அதன்படி இலங்கை அணி தொடர்ந்து தனது இரண்டாவது ஆட்டப்பகுதியை விளையாடியது. முடிவில் இந்திய அணி ஒரு ஆட்டப்பகுதி மற்றும் 53 ஓட்டங்களால் வெற்றி பெற்றது. 

#  622/9, அறிவி.
#  183, அனைவரும் வெளியேறினர்
#  386, அனைவரும் வெளியேறினர்

அதே தொடரின் முதல் போட்டியில் இலங்கை அணிக்கு பின்தொடர்தல் நிலை ஏற்பட்டது. அப்போது விராட் கோலிக்கு பின்தொடர்தலைச் செயல்படுத்தும் உரிமை இருந்தும் அதைச் செயல்படுத்த மறுத்துவிட்டார். எனவே வழமையான வரிசையில் போட்டி நடைபெற்றது. அதில் இந்திய அணி 304 ஓட்டங்களால் வெற்றி பெற்றது. 

#  600, அனைவரும் வெளியேறினர்
#  291, அனைவரும் வெளியேறினர்
#  240/3, அறிவி
#  245,  அனைவரும் வெளியேறினர்

## குறைந்தபட்ச முன்னணி
துடுப்பாட்ட விதிகளின் விதி 14  ஒரு அணியின் மீது தொடர்ந்தாடுதல் முறையை செயல்படுத்த போட்டியின் நீளத்தை கருத்தில் கொள்கிறது. 

* ஐந்து நாட்கள் அல்லது அதற்கு மேற்பட்ட போட்டிகளில், முதலில் மட்டையாடிய குறைந்தது 200 ஓட்டங்களால் முன்னிலை வகிக்கும் போது எதிரணியை தொடரும்படி வலியுறுத்த வாய்ப்பு உள்ளது.  
* மூன்று அல்லது நான்கு நாட்களில், 150 ஓட்டங்கள்; 
* இரண்டு நாள் போட்டியில், 100 ஓட்டங்கள்; 

ஒரு போட்டியின் தொடக்கமானது ஒன்று அல்லது அதற்கு மேற்பட்ட நாட்களுக்கு தாமதமாகும்போது, (எ.கா. மோசமான வானிலை காரணமாக) தொடர்ந்தாடுதல் முறையை செயல்படுத்தத் தேவையான ஓட்டங்களின் முன்னணி அதற்கேற்பக் குறைக்கப்படுகிறது. 

## மேற்கோள்கள்

பகுப்பு:துடுப்பாட்ட சொல்லியல்
ஒ.ச.நே + 06:00

**ஒ. ச. நே.** (*UTC*) என்றால் ஒருங்கிணைந்த சர்வதேச நேரம் (*Universal Time Code*). **ஒ. ச. நே.+6** (*UTC+06:00*) என்றால் பூமியின் ஓர் இடத்தில் 6 மணி நேரத்தை ஈடுசெய்யும் ஓர் இனங்காட்டியாகும். இதை ஒருங்கிணைவித்த பொதுநேரம் அல்லது கிரீன்விச் பொதுநேரம் என்றும் அழைக்கலாம்.

## நிலையான நேரம் (ஆண்டு முழுவதும்)
*முக்கிய நகரங்கள்: [[டாக்கா]], [[அல்மாத்தி]], ஓம்சுக்*

### தெற்கு ஆசியா
* – வங்காளதேச சீர் நேரம்
* – பூட்டான் திட்ட நேரம்
*
**பிரித்தானிய இந்தியப் பெருங்கடல் மண்டலம்

### நடு ஆசியா
* - கசக்கஸ்தான் நேரம்
**அக்தோபு, அதிராவ், கைசைலோர்தா, மங்கைசுதவு மற்றும் மேற்கு கசக்கஸ்தான் மாகாணங்கள் தவிர
* – கிர்கிசுத்தான் நேரம் (ஆகத்து 12, 2005 முதல்)

### வட ஆசியா
* – ஓம்சுக் நேரம்
**உருசிய சைபீரிய நடுவண் மாவட்டம்
***ஓம்சுக் மாகாணம்

## அதிகாரப்பூர்வ ஒ.ச.நே. + 06:00 மற்றும் புவியியல் ரீதியான ஒ.ச.நே. + 06:00 ஆகிய இரண்டிற்குமான முரண்பாடுகள்

### ஒ.ச.நே. + 06:00 தீர்க்கரேகைக்குள் உள்ள மற்ற ஒ.ச.நே.ஐப் பயன்படுத்தும் பகுதிகள்
**[[ஒ.ச.நே + 05:00]]ஐப் பயன்படுத்தும் பகுதிகள்**

உருசிய ஊரால் நடுவண் மாவட்டம், உருசியாவின் கிழக்குக் கோடிப் பகுதிகள்

**[[ஒ.ச.நே + 05:30]] பயன்படுத்தும் பகுதிகள்**

இந்தியப் பகுதிகள்:

* அசாம்
* மேகாலயா
* மேற்கு வங்காளம்
* நாகாலாந்து
* மணிப்பூர்
* திரிபுரா
* மிசோரம்
* அருணாசலப் பிரதேசம்
* பீகார்
* சிக்கிம்
* ஆந்திரப் பிரதேசத்தின் வடகிழக்குப் பகுதிகள்
* உத்தரப் பிரதேசத்தின் கிழக்குப் பகுதிகள்
* சத்தீசுகரின் வடகிழக்குப் பகுதிகள்
* பெரும்பாலான ஒடிசா
* அந்தமான் நிக்கோபார் தீவுகள்

**[[ஒ.ச.நே + 05:45]]ஐப் பயன்படுத்தும் பகுதிகள்**

தலைநகரம் காட்மாண்டுவுடன் பெரும்பாலான நேபாளம்

**ஒ.ச.நே.+06:30ஐப் பயன்படுத்தும் பகுதிகள்**

தலைநகரம் நைப்பியிதோ உட்பட பெரும்பாலான மியான்மார்

கொக்கோசு (கீலிங்) தீவுகள்

**ஒ.ச.நே.+07:00ஐப் பயன்படுத்தும் பகுதிகள்**

தலைநகரம் பந்தா அச்சே உட்பட பெரும்பாலான அச்சே மாகாணம் மற்றும் இந்தோனேசியாவின் மேற்குக் கோடிப் பகுதிகள்

மங்கோலியாவின் மேற்குக் கோடிப் பகுதிகள்

உருசியப் பகுதிகள்:

* கிராஸ்னயார்ஸ்க் பிரதேசத்தின் பெரும் பகுதி
* துவா
* அக்காசியா
* அல்த்தாய் குடியரசு
* அல்த்தாய் பிரதேசம்
* கெமரோவோ மாகாணம்
*நோவசிபீர்சுக் மாகாணத்தின் சிறு பகுதிகள் 
*தோம்சுக் மாகாணத்தின் பகுதிகள் 
**[[ஒ.ச.நே + 08:00]]ஐப் பயன்படுத்தும் பகுதிகள்**

மேற்கு மங்கோலியா

சீனப் பகுதிகள்:

* பெரும்பாலான திபெத் தன்னாட்சிப் பகுதி
* பெரும்பாலான சிஞ்சியாங் ("சிஞ்சியாங்கில் பயன்பாடு என்பதையும் காண்க")

### ஒ.ச.நே. + 06:00 தீர்க்கரேகைக்கு வெளியே உள்ள ஒ.ச.நே.+ 06:00ஐப் பயன்படுத்தும் பகுதிகள்

#### 52°30' கிழக்கு மற்றும் 67°30' கிழக்குக்கு இடைப்பட்ட பகுதிகள் (ஒ.ச.நே.+ 04:00க்குள் வரும் பகுதிகள்)
கசக்கஸ்தானின் பகுதிகள்:

* கோசுதனாய்
* துருக்கிசுதானின் சிறு பகுதிகள்
* கரகந்தா மாகாணத்தின் மேற்குக் கோடிப் பகுதிகள், அக்குமோலா, வடக்கு கசக்கசுத்தான்

#### 67°30′ கிழக்கு மற்றும் 82°30′ கிழக்குக்கு இடைப்பட்ட பகுதிகள் (ஒ.ச.நே.+ 05:00க்குள் வரும் பகுதிகள்)
கிர்கிசுத்தான்

பிரித்தானிய இந்தியப் பெருங்கடல் பகுதி

உருசியா

* ஓம்சுக் மாகாணம்

கசக்கஸ்தான், அதன் பெரும்பாலான பகுதிகள்:

* துருக்கிசுத்தான்
* கரகந்தா
* வடக்கு கசக்கஸ்தான்
* அம்கோலா, நாட்டின் தலைநகரம் அஸ்தானா உட்பட

## மேலும் காண்க
*வங்காளதேச சீர் நேரம்

## உசாத்துணை

பகுப்பு:ஒ.ச.நே பெயர்ச்சிகள்
தெலூரியம் டையாக்சைடு

**தெலூரியம் டையாக்சைடு** *(Tellurium dioxide)* என்பது TeO2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தெலூரியம் தனிமத்தின் திண்ம நிலை ஆக்சைடு தெலூரியம் டையாக்சைடு ஆகும். தெலூரியம் டையாக்சைடு இரண்டு வடிவங்களில் காணப்படுகிறது. மஞ்சள் நிறத்தில் காணப்படும் செஞ்சாய் சதுர தெலூரைட்டு (β-TeO2) கனிமம் பீட்டா வடிவம் எனப்படுகிறது. செயற்கை முறை தயாரிப்பான நிறமற்ற நாற்கோண ஆக்சைடு வடிவம் ஆல்பா வடிவம் பாராதெலூரைட்டு எனப்படுகிறது . பெரும்பாலான தெலூரியம் டையாக்சைடின் பண்புகள் ஆல்பா வடிவத்துடன் தொடர்புள்ளவையாகும் . 1245 பாகை செல்சியசு வெப்பநிலை அல்லது 2273 பாகை பாரன்கீட்டு வெப்பநிலையில் தெலுரியம் டையாக்சைடு கொதிக்கும்.
## தயாரிப்பு
தெலூரியத்துடன் டையாக்சிசன் (O<sub>2</sub>) வினைபுரிவதால்  பாராதெலூரைட்டு α-TeO2 உருவாகிறது:
:Te + O2 → TeO2
தெலூரசு அமிலத்தை நீர்நீக்கம் செய்து மற்றொரு வழிமுறையில் ஆல்பா தெலூரியம் டையாக்சைடை தயாரிக்கலாம். அல்லது கார தெலூரியம் நைட்ரேட்டை (Te2O4.HNO3) 400 பாகை செல்சியசு வெப்பநிலைக்கு மேல் சூடுபடுத்தி சிதைவு வினைக்கு உட்படுத்தியும் இதை தயாரிக்கலாம் .

## வேதிப் பண்புகள்
தெலூரியம் டையாக்சைடு தண்ணீரில் அரிதாகவே கரைகிறது. ஆனால் வலிமையான அமிலங்களிலும், கார உலோக ஐதராக்சைடுகளிலும் நன்கு கரைகிறது. தெலூரியம் டையாக்சைடு ஓர் ஈரியல்பு நிலை ஆக்சைடு என்பதால் அது கரைந்திருக்கும் கரைசலுக்கு ஏற்ப அமிலமாகவும் காரமாகவும் இதனால் செயல்பட முடியும். அமிலங்களுடன் இச்சேர்மம் வினைபுரிந்து தெலூரியம் உப்புகளையும் காரங்களுடன் வினைபுரிந்து தெலூரைட்டுகளையும் இது கொடுக்கிறது. தெலூரிக் அமிலம் அல்லது தெலூரேட்டுகளாக தெலூரியம் டையாக்சைடை ஆக்சிசனேற்றம் செய்ய முடியும்.    
பாராதெலூரைட்டை ( α-TeO2) உயர் அழுத்தத்தில்  பீட்டா வடிவ தெலூரியம் டையாக்சைடாக மாற்றலாம். இரண்டு வகையான தெலூரியம் டையாக்சைடுகளிலும் ஒரு முக்கோண இரட்டைக் கூர்நுனி கோபுரத்தின் நான்கு மூலைகளில் ஆக்சிசன் அணுவுடன் கூடிய நான்கு ஒருங்கிணைவு தெலூரியம் அணுக்களை கொண்டுள்ளன. பாராதெலூரைட்டில் அனைத்து செங்குத்துகளும் ஒரு உரூட்டல் போன்ற அமைப்பைக் கொடுப்பதற்காக பகிரப்படுகின்றன, அங்கு O-Te-O பிணைப்பு கோணம் 140 பாகை ஆகும். ஆல்பா-தெலூரியம் டையாக்சைடு இருக்கும் முக்கோண இரட்டைக்கூர்நுனி தெலூரைட்டு இணைகளில் TeO4  அலகுகள் விளிம்புகளை செங்குத்துகளுடன் பகிர்ந்து கொண்டு ஓர் அடுக்கை உருவாக்குகின்றன. தெலூரைட்டில் உள்ள குறுகிய Te-Te பிணைப்பு இடைவெளி 317 பைக்கோமீட்டர் ஆகும். அதுவே   பாராதெலூரைட்டில் ஒப்பிடும்போது 374 பைக்கோமீட்டர் ஆகும். தென்னிங்கைட்டு கனிமத்தில் Te2O6  அலகுகள் காணப்படுகின்றன.  
732.6 பாகை செல்சியசு வெப்பநிலையில் தெலூரியம் டையாக்சைடு உருகி சிவப்பு நிற நீர்மமாகிறது. 
## பயன்கள்
ஒலிசார்ந்த ஒளியியல் கருவிகளில் இப்பொருள் பயனாகிறது. 
ஓர் ஆக்சைடு அல்லது ஆலைடை இதனுடன் இரண்டாவது சேர்மமாக மோலார் அளவுகளில்  சேர்த்து கண்னாடி தயாரிக்கலாம். தெலுரியம் டையாக்சைடு கண்ணாடிகள் உயர் ஒளிவிலகல் குறியீட்டெண்களை கொண்டவையாகும். மின்காந்த அலைமாலையின் நடுப்பகுதி அகச்சிவப்பு பகுதியில் செலுத்தப்படுகின்றன. எனவே ஒளியியல் துறையில் இது கவனிக்கப்பட்டும் ஆய்வுக்கு உட்பட்டும் வருகிறது. ஒளியியல் இழைகளின் பெருக்கத்தில் இது மிகுந்த பயனுள்ள ஒரு பொருளாக உள்ளது.

## பாதுகாப்பு
TeO2ஒரு கருவளர்ச்சி குறைப்பியாகும்.
தெல்லூரியம் சேர்மங்கள் காற்றில் வெளிப்படும்போது எத்தில் தெலூரைடு உருவாதலால் சுவாசத்தின்போது பூண்டு போன்ற நெடி தோன்றுகிறது.
## மேற்கோள்கள்

பகுப்பு:ஆக்சைடுகள்
பகுப்பு:தெலூரியம்(IV) சேர்மங்கள்
பாக்கித்தான் துடுப்பாட்ட அணியின் ஆத்திரேலியச் சுற்றுப்பயணம், 2019–20

பாக்கித்தான் துடுப்பாட்ட அணி அக்டோபர் மற்றும் நவம்பர் மாதங்களில் ஆத்திரேலியாவிற்கு சுற்றுப்பயணம் செய்து மூன்று இ20ப போட்டிகள் மற்றும் இரு தேர்வுப் போட்டிகளில் விளையாடுகிறது. இந்தத் தேர்வுத் தொடர் 2019–21 ஐசிசி உலகத் தேர்வுத் துடுப்பாட்ட வாகையின் ஒரு பகுதியாக இடம்பெறுகிறது. இதன் இரண்டாவது தேர்வுப் போட்டி பகல்/இரவுப் போட்டியாக நடைபெறுகிறது.

முதல் போட்டி மழையால் கைவிடப்பட்ட பிறகு அடுத்த இரு போட்டிகளிலும் வென்ற  ஆத்திரேலியா இ20ப தொடரை 2-0 என்ற கணக்கில் கைப்பற்றியது. மேலும் தேர்வுத் தொடரின் இரு போட்டிகளிலும் ஆட்டப்பகுதி அடிப்பைடையில் வென்ற ஆத்திரேலியா 2-0 என்ற கணக்கில் தொடரைக் கைப்பற்றியது.

## அணிகள்

## இ20ப தொடர்
### 1வது இ20ப

### 2வது இ20ப

### 3வது இ20ப

## தேர்வுத் தொடர்
### 1வது தேர்வு

### 2வது தேர்வு

## மேற்கோள்கள்

## வெளி இணைப்புகள்
* Series home at ESPN Cricinfo

பகுப்பு:பன்னாட்டுத் துடுப்பாட்ட சுற்றுப் பயணங்கள்
பகுப்பு:2019 இல் விளையாட்டுகள்
பகுப்பு:ஆத்திரேலியாவில் துடுப்பாட்டம்
பகுப்பு:பாக்கித்தானில் துடுப்பாட்டம்
தில்ஷன் முனவீரா

**எல்தீன மேதகேதரா தில்ஷன் யாசிகா முனவீரா(Eldenia Medagedara Dilshan yasika Munaweera பிறப்பு 24 ஏப்ரல் 1989 )** பொதுவாக **தில்ஷான்** முனவீரா என அறியப்படும் இவர் இலங்கைத் துடுப்பாட்ட அணியின் வீரர் ஆவார். இவர் இலங்கை அணிக்காக ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார். 2012  ஆம் ஆண்டில் நடைபெற்ற ஐசிசி உலக இருபது20 உலகத் துடுப்பாட்டக் கோப்பைத் தொடரில் இவர் இலங்கை அணி சார்பாக  விளையாடினார். வலதுகை துடுப்பாட்டாளரான இவர் அதிரடியாக ஓட்டங்களை எடுப்பதன் மூலம் பரவலாக அறியப்படுகிறார். மேலும் இவர் வலதுகை சுழற் பந்துவீச்ச்சாளராகவும் செயல்படுகிறார்.

## ஆரம்பகால வாழ்க்கை மற்றும் உள்ளூர் போட்டிகள்
இவர் துடுப்பாட்டக் குடும்பத்தில் பிறந்தவர் ஆவார்.இவரின் பெற்றோரும் இலங்கை முதல் தரத் துடுப்பாட்டப் போட்டிகளில் விளையாடியுள்ளனர். இவரின் தந்தை சுதாத் முனவீரா மற்றும் தாய் மஞ்சுளா முனவீரா ஆகிய இருவருமே முதல் தரத் துடுப்பாட்டப் போட்டிகளில் விளையாடியுள்ளனர். இவரின் தாய் பெண்கள் அணிக்காக விளையாடியுள்ளார். தில்ஷான் முனவீரா 2016 ஆம் ஆண்டில் சஞ்சீவனி பலிஹக்காரா எனும் ஒப்பனை வடிவமைப்பாளரை திருமணம் செய்தார்.

அவர் கொழும்பின் நாலந்தா கல்லூரியில் கல்வி பயின்றார் மற்றும் 2006  ஆம் ஆண்டு முதல் 2008 ஆம் ஆண்டு வரை கல்லூரியில் இருந்த லெவன் அணிக்காக துடுப்பாட்டம் விளையாடினார்.

2018 ஆம் ஆண்டில் நடைபெற்ற சூப்பர் மாகாணத் துடுப்பாட்டத் தொடரில் இவர் விளையாடினார். அந்த ஆண்டில் நடைபெற்ற போட்டிகளில் இவர் கொழும்பு துடுப்பாட்ட அணி சார்பாக விளையாடினார்.

## சர்வதேச போட்டிகள்
முனவீரா ப்ளூம்ஃபீல்ட் துடுப்பாட்டம் மற்றும் தடகள சங்கத்திற்காக முதல் தர துடுப்பாட்டப் போட்டிகளில் விளையாடியுள்ளார். இலங்கைக்காக நான்கு இருபது -20 சர்வதேச போட்டிகளிலும் விளையாடியுள்ளார்.

2008 ஐசிசி 19 வயதுக்குட்பட்ட துடுப்பாட்ட உலகக் கோப்பைத் தொடரிலும் , 2010 ஆசிய விளையாட்டுப் போட்டிகளிலும் அவர் இலங்கையை பிரதிநிதித்துவப்படுத்தினார்.

முனவீரா ஆஸ்திரேலியாவுக்கு எதிரான பன்னாட்டு இருபது 20 போட்டிகளில் 2017 ஆம் ஆண்டில் ஓர் அனுபவம் வாய்ந்த மட்டையாளராகத் தேர்வு செய்யப்பட்டார். பல அனுபவம் வாய்ந்த வீரர்கள் காயம் காரணமாக அந்தத் தொடரில் விளையாட இயலாமல் போனது. சில காலஃ இடைவெளிக்குப் பிறகு மீண்டும் 2017 ஆம் ஆண்டில் இவர் துடுப்பாட்டப் போட்டிகளில் விளையாடினார்.ஆத்திரேலியத் துடுப்பாட்ட அணிக்கு எதிரான அந்த இருபது20 போட்டியில் இவர் 29 பந்துகளில் 44 ஓட்டங்கள் எடுத்து அணியின் வெற்றிக்கு உதவினார். அந்தப் போட்ட்டியில் ஆத்திரேலிய அணி ஐந்து இலக்குகளால் வெற்றி பெற்றது. ஆகஸ்ட் 2017 இல், அவர் இந்தியாவுக்கு எதிரான நான்காவது போட்டிக்கு முன்னதாக இலங்கையின் ஒருநாள் சர்வதேச (ஒருநாள்) அணியில் சேர்க்கப்பட்டார். 31 ஆகஸ்ட் 2017 அன்று இந்தியாவுக்கு எதிராக ஒருநாள் போட்டியில் அறிமுகமானார். அவர் 11 ரன்கள் மட்டுமே எடுத்தார். அந்தப் போட்டியில் இலங்கைத் துடுப்பாட்ட அணி 168 ஓட்டங்களில் தோல்வியடைந்தது.

மே 2018 இல், 2018–19 சீசனுக்கு முன்னதாக இலங்கை துடுப்பாட்ட வாரியத்தினால் தேசிய ஒப்பந்தம் வழங்கப்பட்ட 33 துடுப்பாட்ட வீரர்களில் ஒருவராக இருந்தார்.

## குறிப்புகள்

பகுப்பு:இலங்கைத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1989 பிறப்புகள்
ஷெகான் மதுசங்கா

**தேவபுரேஜ் ஷெஹான் மதுஷங்க குமாரா** (Devapurage Shehan Madushanka Kumara **பிறப்பு:மே 10, 1995)** பொதுவாக ஷெஹான் மனுஷங்க என அறியப்படும் இவர் இலங்கை துடுப்பாட்ட அணியின் வீரர் ஆவார் இவர் இலங்கை துடுப்பாட்ட அணி சார்பாக ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது 20 ஆகிய போட்டிகளில் விளையாடி வருகிறார். வலது கை மட்டையாளர் மற்றும் வலது கை மித வேகப்பந்து வீச்சாளரான இவர் ஜோசப் வாஸ் கல்லூரியில் பயின்றார்.

## உள்ளூர் போட்டிகள்
ஜிம்பாப்வே டெவலப்மென்ட் லெவன் அணிக்கு எதிராக முதல் தரத் துடுப்பாட்டப் போட்டிகளில் இவர்  அறிமுகமானார்  இவர் 15 மார்ச் 2017 அன்று 2016–17 மாவட்ட ஒருநாள் போட்டித் தொடரில் இவர் கிலினோச்சி மாவட்ட துடுப்பாட்ட அணிக்காக பட்டியல் அ  துடுப்பாட்ட போட்டிகளில் அறிமுகமானார். மார்ச் 2018 இல், இவர்  2017–18 சூப்பர் ஃபோர் மாகாணத் துடுப்பாட்ட தொடரில் இவர்  தம்புல்லா அணியில் இடம் பெற்றார் . அடுத்த மாதம் அறிவிக்கப்பட்ட 2018 சூப்பர் மாகாண ஒருநாள் போட்டிக்கான தம்புல்லா அணியிலும் இவர் இடம் பெற்றார் .

2018 ஆம் ஆண்டில் நடைபெற்ற  எஸ்.எல்.சி இருபது20 துடுப்பாட்ட லீக்கில் தம்புல்லா துடுப்பாட்ட அணியில் இவர் இடம் பெற்றார்.  மார்ச் 2019 இல், 2019 சூப்பர் மாகாண ஒருநாள் போட்டிக்கான தொடரில் இவர் காலி துடுப்பாட்ட அணியில் இடம் பெற்றார் .

## சர்வதேச வாழ்க்கை
வங்காளதேச துடுப்பாட்ட அணி இலங்கை துடுப்பாட்ட அணி மற்றும் மேற்கிந்தியத் தீவுகள் துடுப்பாட்ட அணி ஆகிய மூன்று அணிகள் கலந்து கொண்ட முத்தரப்பு தொடருக்கான இலங்கையின் ஒருநாள் சர்வதேச (ஒருநாள்) அணியில்  இவர் இடம் பெற்றார். 27 ஜனவரி 2018 அன்று நடந்த முத்தரப்பு தொடரின் இறுதிப் போட்டியில் வங்காளதேசத் துடுப்பாட்ட அணிக்கு எதிராக இலங்கைக்காக ஒருநாள் போட்டியில் இவர் அறிமுகமானார். இந்த போட்டியில், இவர் ஹாட்ரிக் இலக்குகளை வீழ்த்தினார் இதன்மூலம் ஒருநாள் பன்னாட்டுத் துடுப்பாட்டப் போட்டியில் அறிமுகப் போட்டியில் ஹாட்ரிக் இலக்குகளை வீழ்த்திய நான்காவது சர்வதேச வீரர் மற்றும்  இரண்டாவது இலங்கை வீரர் எனும் சாதனை படைத்தார்.

பிப்ரவரி 2018 இல், வங்காளதேசத் துடுப்பாட்ட அணிக்கு எதிரான தொடருக்கான இலங்கையின் பன்னாட்டு இருபது20  அணியில் இவர் இடம் பெற்றார். இவர்  பிப்ரவரி 15, 2018 அன்று வங்காளதேச துடுப்பாட்ட அணிக்கு எதிரான பன்னாட்டு இருபது20 போட்டியில் அறிமுகமானார்.

 இரண்டாவது டி 20 போட்டியில், மதுஷங்கா ஒரு ஓவரில் இரண்டு ஆரம்ப விக்கெட்டுகளை வீழ்த்தி இலங்கை அணி வெற்றி பெறுவதற்கு உதவிகரமாக இருந்தார். இருப்பினும், அவரது காயத்தால், இவர்  மார்ச் மாதம்  நடைபெற இருந்த  நிதாகஸ் கோப்பைத் தொடர் மற்றும் சில இரு தரப்பு போட்டிகளில் விளையாட இயலாமல் போனது.

மே 2018 இல், 2018–19 இல் இலங்கை துடுப்பாட்ட வாரியத்தால் தேசிய ஒப்பந்தம் வழங்கப்பட்ட 33 கிரிக்கெட் வீரர்களில் ஒருவராக இருந்தார். டிசம்பர் 2018 இல், 2018 ஏ.சி.சி வளர்ந்து வரும் ஆசிய  அணிகள் கோப்பைக்கான இலங்கை அணியில் இடம் பெற்றார்.

## குறிப்புகள்

பகுப்பு:இலங்கைத் துடுப்பாட்டக்காரர்கள்
பகுப்பு:1995 பிறப்புகள்
பகுப்பு:வாழும் மக்கள்
ஒசதா பெர்னாண்டோ

**போதியபதுகே ஒசதா பியூமல்**  **பெர்னாண்டோ**(Bodiyabaduge Oshada Piyumal Fernando பிறப்பு 15 ஏப்ரல் 1992),பொதுவாக ஒசதா பெர்னாண்டோ என அறியப்படும் இவர்  இலங்கைத் துடுப்பாட்ட அணியின் வீரர் ஆவார். இவர் இலங்கைத் துடுப்பாட்ட அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய மூன்று துடுப்பாட்ட வடிவங்களிலும் இவர் விளையாடி வருகிறார். உள்ளூர் போட்டிகளில் இவர் ஜில்லா மரியான் துடுப்பாட்ட சங்கத்திற்காக விளையாடி வருகிறார். 2019 ஆம் ஆண்டில் இவர் இலங்கைத் துடுப்பாட்ட அணி சார்பாக சர்வதேசப் போட்டிகளில் அறிமுகமானார்.

## உள்ளூர் போட்டிகள்
2011 ஆம் ஆண்டில் இவர் முதல் தரத் துடுப்பாட்டப் போட்டியில் அறிமுகமானார். ஏப்ரல் 11 இல் நடைபெற்ற பிரிமியர் கோப்பை தொடரில் இவர் காலி துடுப்பாட்ட சங்கம் சார்பாக முதல் தர துடுப்பாட்ட போட்டியில் அறிமுகமானார்.

மார்ச் 2018 இல், இவர் 2017–18 சூப்பர் ஃபோர்  மாகாண துடுப்பாட்ட தொடரில் இவர் காலி துடுப்பாட்ட அணி சார்பாக விளையாடினார் .  2018–19 ஆம் ஆண்டுகளில் நடைபெற்ற  எஸ்.எல்.சி இருபது20 போட்டித் தொடரிலிவர் காலி துடுப்பாட்ட அணி சார்பாக விளையாடினார். 2018–19  ஆம் ஆண்டில் நடைபெற்ற பிரீமியர் லீக் தொடரின் 9 போட்டிகளில்1,181 ஓட்டங்கள் எடுத்தார் இதில் ஆறு 100 ஓட்டங்கள் அடங்கும் .இதன்மூலம் அதிக ஒட்டங்கள் எடுத்த வீரர்கள் வரிசையில் முதலிடம் பெற்றார் 

மார்ச் 2019 இல், 2019 சூப்பர் மாகாண ஒருநாள் போட்டித் தொடரில் தம்புல்லா அணியில் இவர் இடம் பெற்றார் .

## சர்வதேச போட்டிகள்
பிப்ரவரி 2019 இல், இலங்கை துடுப்பாட்ட அணி தென்ஆப்பிரிக்காவில் சுற்றுப்பயணம் செய்து விளையாடியது. அந்தத் தொடரில் இலங்கை அணி சார்பாக இவர் தேர்வானார்.

2019 ஆம் ஆண்டில் இலங்கைத் துடுப்பாட்ட அணி தென்னாப்பிரிக்காவில் சுற்றுப் பயணம்செய்து விளையாடியது. பிபரவரி 13,அன்று தென்னாப்பிரிக்கத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். போர்ட் எலிசபெத்தில் நடந்த இரண்டாவது போட்டியின் போது, பெர்னாண்டோ தனது முதல்  ஐம்பது  ஓட்டங்களை அடித்தார். குசால் மெண்டிஸுடன் சேர்ந்து, 213 பந்துகளில் 163 ரன்கள் எடுத்து இறுதி வரை ஆட்டமிழக்காமல் இருந்து அணியின் வெற்றிக்கு உதவினார். இந்தப் போட்டியில் இலங்கை அணி 8 இலக்குகளில் வெற்றி பெற்றது. இவர் 75 பந்துகளில் 106 ஓட்டங்லள் எடுத்தார். மெண்டிஸ் 110 பந்துகளில் 84 ஓட்டங்கள் எடுத்தார். இந்தப் போட்டியில் கிடைத்த வெற்றியின்  மூலம் இலம்ங்கைத் துடுப்பாட்ட அணி 2-0 என்று தொடரை வென்றது. மேலும் தென்னாப்பிரிக்காவில் முதல் முறையாக தேர்வுத் துடுப்பாட்டத் தொடரை வென்று சாதனை படைத்தது.

அதே மாதத்தின் பிற்பகுதியில், இவர் தென்னாப்பிரிக்கத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானார். செப்டம்பர் 2019 இல், பாகிஸ்தானுக்கு எதிரான தொடருக்கான இலங்கையின் பன்னாடு இருபது20 அணியில் இவர் இடம் பெற்றார். இவர் அக்டோபர் 9, 2019 அன்று பாகிஸ்தானுக்கு எதிராக இலங்கைக்காக பன்னாட்டு இருபது20 போட்டியில் அமுகமானார். இந்த போட்டியில் இவர் ஆட்டமிழக்காமல் 78 ஓட்டங்கள் எடுத்தார். அந்தப் போட்டியில்  இலங்கை 13 ஓட்டங்களில் வென்றது மற்றும் பாகிஸ்தானை 3-0 எனும் கணக்கில் வென்றது.  
## குறிப்புகள்

பகுப்பு:இலங்கைத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1992 பிறப்புகள்